b'\n_START_ARTICLE_\nAfraat\n_START_SECTION_\n\xc5\xbdivljenje\n_START_PARAGRAPH_\nO \xc5\xbeivljenju tega znamenitega o\xc4\x8deta sirske Cerkve, imenovanega\xc2\xa0\xc2\xbbperzijski modrec\xc2\xab, vemo zelo malo. Bil je \xc4\x8dlan asketske skupnosti\xc2\xa0\xc2\xbbSinovi in h\xc4\x8dere Zaveze\xc2\xab. To so bili asketi obeh spolov, ki so \xc5\xbeiveli v svetu. Obstaja mo\xc5\xbenost, da je bil Afraat tudi \xc5\xa1kof, vsekakor pa je opravljal visoko cerkveno slu\xc5\xbebo.\n_START_SECTION_\nDela\n_START_PARAGRAPH_\nNapisal je 23 Razprav (Demonstrationes \xe2\x80\x93 Tahwi\xc4\x81th\xc4\x81), in sicer med 337 in 347. Poslal jih je skupnosti\xc2\xa0\xc2\xbbSinov in h\xc4\x8dera Zaveze\xc2\xab. V Razpravah omenja klasi\xc4\x8dne teme teologije in kr\xc5\xa1\xc4\x8danske askeze, navzo\xc4\x8da je zmerna protijudovska tematika, graja pa tudi dolo\xc4\x8dene napake klera. Ne pozna sklepov nicejskega koncila. Njegovi spisi so vezani na targumsko tradicijo in preneseni v Mezopotamijo preko Cerkve in sinagog. To je \xc5\xa1e \xc4\x8das so\xc5\xbeitja med Cerkvijo in sinagogo.'